turjo4nis/wikipedia-bn-dump-20250701 huggingface dataset:
বন নীতিমালা

বন নীতিমালা হল পরিবেশ ও উন্নয়নের উপর জাতিসংঘের সম্মেলন (UNCED) বা ধরিত্রী সম্মেলনে প্রসূত একটি দলিলের অনানুষ্ঠানিক নাম। দলিলটির মূল নাম সব ধরনের বনের ব্যবস্থাপনা, সংরক্ষণ এবং টেকসই উন্নয়নের তরে বৈশ্বিক ঐকমত্যের জন্য নীতিমালার অ-আইনত আরোপিত প্রামাণিক বিবৃতি (১৯৯২)। এটি একটি অ-আইনত বাধ্যবাধকতাপূর্ণ দলিল যা সংরক্ষণ এবং টেকসই উন্নয়ন বনবিজ্ঞানের জন্য বেশ কিছু সুপারিশ করেছে।

উন্নয়নশীল দেশগুলো “গ্রুপ অভ ৭৭” এর মাধ্যমে বন অভয়ারণ্যগুলো সরিয়ে রাখার নিমিত্তে বর্ধিত বৈদেশিক সাহায্য চেয়ে বসলে দলিলটির আলাপ-আলোচনা জটিল রূপ পরিগ্রহ করে। উন্নত জাতিগুলো সেসব দাবীর বিরোধিতা করে, এবং চূড়ান্ত দলিলটি শেষ পর্যন্ত আপোসের মাধ্যমে মীমাংসা হয়।

এই বন নীতিমালার ফলস্বরুপ পরবর্তীকালে ১৯৯৪ সালে মন্ট্রিল প্রক্রিয়া শুরু হয়।

তথ্যসূত্র 

বনবিজ্ঞান
মন্ট্রিল প্রক্রিয়া

মন্ট্রিল প্রক্রিয়া () হল টেকসই বন ব্যবস্থাপনার উপর একটি স্বত:স্ফূর্ত চুক্তি। এটি শীতপ্রধান ও উত্তুরে বনগুলোর সংরক্ষণ এবং টেকসই ব্যবস্থাপনার জন্য মানদন্ড ও সূচকের উপর কার্যকরী দল হিসেবেও পরিচিত। ১৯৯২ সালের ধরিত্রী সম্মেলনে উদ্ভূত বন নীতিমালার ফলস্বরূপ ১৯৯৪ সালের জুন মাসে সুইজারল্যান্ডের জেনেভায় এটি বিরচিত হয়। ২০১২ পর্যন্ত এর সদস্য দেশগুলো হল আর্জেন্টিনা, অস্ট্রেলিয়া, কানাডা, চিলি, চীন, জাপান, দক্ষিণ কোরিয়া, মেক্সিকো, নিউজিল্যান্ড, রাশিয়া, যুক্তরাষ্ট্র, এবং উরুগুয়ে।

সদস্য দেশগুলোকে বিবেচনায় নিলে এদের মধ্যে রয়েছেঃ 
 পৃথিবীর ৯০ শতাংশ শীতপ্রধান এবং উত্তুরে বন (ক্রান্তীয় বনসহ) 
 পৃথিবীর মোট বনের ৬০ শতাংশ 
 পৃথিবীর মোট জনসংখ্যার ৩৫ শতাংশ 
 পৃথিবীর কাঠ এবং বনজ দ্রব্যের বাণিজ্যের ৪৫ শতাংশ

তথ্যসূত্র 

বনবিজ্ঞান
বিশ্ব বনবিজ্ঞান
আন্তর্জাতিক পরিবেশ আইন
বন সংরক্ষণ
সিএসএস ম্যাকরে

সিএসএস ম্যাকরে ছিল যুক্তরাষ্ট্রের গৃহযুদ্ধের সময়কার একটি কনফেডারেট গানবোট। গানবোটটিতে একটি ৯-ইঞ্চি সেমআথবার ও ছয়টি ৩২-পাউন্ড স্মোথবার কামান ছিল।

মূলত মেক্সিকান বিদ্রোহীদের পতাকা লাগানো (মার্কিস ডি লা হাভানা নাম যুক্ত) কাঠের এই ছোট নৌকাটিকে যুক্তরাষ্ট্রের নৌবাহিনীর ইউএসএস সারাতুগা জাহাজের মাধ্যমে ১৮৬০ সালে অ্যান্টোন লিজার্ডো যুদ্ধের সময় জলদস্যু জাহাজ হিসেবে আটক করা হয়েছিল। ১৫ মার্চ, ১৮৬১ সালে কনফেডারেট আইনসভা ১০টি দ্রতগতি সম্পন্ন গানবোট তৈরির এক প্রস্তাব অনুমোদন দেয়। নৌবাহিনীর সচিব স্টিফেন আর. মেলরি সেদিনই নিউ ওরলেন্সে যতগুলো স্টিমার রয়েছে তার মধ্য থেকে বেছে বেছে দ্রুতগতির গানবোট তৈরির নির্দেশ দেন। ১৭ মার্চ, ১৮৬১ সালে এই স্টিমারটিকে পূণঃগঠনের জন্য নির্বাচন করা হয় ও এর নামকরণ করা হয় সিএসএস ম্যাকরে।

References 

জলদস্যু জাহাজ
মার্কিন যুক্তরাষ্ট্রের গৃহযুদ্ধ
১৮৬১-এর জাহাজ
কুইদাগ মার্সেন্ট

কুইদাগ মার্সেন্ট (কারা মার্সেন্ট বা অ্যাডভেঞ্চার প্রাইজ নামেও পরিচিত) ছিল একটি ভারতীয় বণিক জাহাজ যার মালিক ছিলেন কৈর্গি নামের এক ব্যক্তি। ৩০শে জানুয়ারি, ১৬৯৮ সালে স্কটিশ প্রাইভেটিয়ার ক্যাপ্টেন উইলিয়াম কিড জাহাজটি দখল করেন। জাহাজটি দখলের পর উইলিয়াম কিড নিউ ইয়র্কে যাত্রা করে তাকে প্রাইভেটিয়ার নিযুক্তকারী শাষকের সাথে সাক্ষাত করে জাহাজের রত্নভান্ডার বুঝিয়ে দেন। জাহাজটি দখলের ফলে আফ্রিকা ও ভারতীয় উপকূলে ব্রিটিশ সাম্রাজ্যের বিরুদ্ধে বিতর্ক শুরু হয় ও তাদের সুষ্ঠ বাণিজ্য ব্যাহত হয়। যদিও ক্যাপ্টেন কিড জাহাজ আটকের এই ঘটনাটিকে বৈধই মনে করতেন। কোন কোন জায়গায় এই খবরও ছড়িয়ে পরে যে, ক্যাপ্টেন কিড একজন জলদস্যু। পরবর্তীতে অবশ্য জলদস্যুতার ও হত্যার অভিযোগে ক্যাপ্টেন কিডকে ফাঁসিতে ঝুলিয়ে মৃত্যুদণ্ড দেওয়া হয়।

ক্যাপ্টেন কিড জাহাজটি তার নিযুক্ত বণিকদের তত্বাবধানে রেখে যান এবং বাকী ধনরত্ন লুকিয়ে ফেলেন। এদিকে কিড জেলে বন্দি থাকা অবস্থায় তাকে প্রথমে নিউ ইয়র্ক ও পরবর্তীকালে ইংল্যান্ড নিয়ে যাওয়া হয়। সেসময় নিউ ইয়র্কের গভর্নর লর্ড রিচার্ড বেলোমন্ট জাহাজের অবস্থান জানার জন্য চেষ্টা চালায় কিন্তু তিনি ব্যার্থ হন। অন্যদিকে নিউ ইয়র্কে খবর ছড়িয়ে পরে বণিকের জাহাজের সমস্ত ধনরত্ন ব্রিক্রি করে দিচ্ছে এবং জাহাজটি পুড়িয়ে ফেলছে। খবরের সত্যতা প্রমাণের জন্য লর্ড বেলোমন্ট একটি জাহাজকে পাঠান। কুইদাগ মাসেন্ট-এর সঠিক অবস্থান ইতিহাসবিদদের কাছে একটি একটি রহস্য ছিল কিন্তু ২০০৭ সালের ডিসেম্বরে ডোমিনিকান প্রজাতন্ত্রের ক্যাটালিনা দ্বীপপুঞ্জ থেকে কুইদাগের মত একটি জাহাজের ধংস্বশেষ উদ্ধার করা হয়।

পদটীকা

তথ্যসূত্র 
এই নিবন্ধ ইংরেজি উইকিপিডিয়ার নিবন্ধটির অনুবাদ। ইংরেজি নিবন্ধটি লেখার ক্ষেত্রে ইংরেজি উইকিপিডিয়ার লেখকেরা যে সূত্র ব্যবহার করেছেন তার তালিকা লেখকের শেষ নামের আদ্যক্ষর অনুযায়ী নিচে উল্লেখ করা হল। নিবন্ধটির কোন অংশ এই সূত্র থেকে নেয়া হয়েছে তা "পাদটীকা" দ্রষ্টব্য।

 Zacks, Richard. 2002. Pirate Hunter, The: The True Story of Captain Kidd. Hyperion Books. .

বহিঃসংযোগ 
 Long-lost Armenian ship, the stuff of legend, to become a "living museum" in the Caribbean

জলদস্যু জাহাজ
জলদস্যুতা
ভারতে নির্মিত জাহাজ
১৭শ শতাব্দীর জাহাজ
রাইনিঅগনাথা

রাইনিঅগনাথা হিরস্টি () হল পৃথিবীর এখন পর্যন্ত জানা সবচাইতে পুরোনো কীট। পৃথিবীর প্রথম স্থলজ বাস্তুসংস্থানগুলো যখন গঠিত হচ্ছিল, সেই সময়ে, প্রায় ৪০০ মিলিয়ন বছর পূর্বে ডেভোনিয়ান পিরিয়ডের বা যুগের প্রথমভাগে এটি আবির্ভূত হয়েছিল।

প্রমাণ 
রাইন চার্টের একটি ভাগে সংরক্ষিত নমুনার মস্তকের অংশটি ১৯১৯ সালে শ্রদ্ধাভাজন ডব্লিউ. ক্রেন সংগ্রহ করেন এবং এস. হির্স্ট, এস. মলিক এবং ডি. জে. স্কউরফিল্ডের কাছে হস্তান্তর করেন। হির্স্ট এবং মলিক ১৯২৬ সালে একটি প্রতিবেদন প্রকাশ করেন। প্রতিবেদনে তারা Rhyniella praecursor এর বর্ণনা দেন যা স্প্রিংটেইল বলে পরিচিত। রাইনিঅগনাথার মস্তকসহ আরোও কয়েকটি খন্ডকেও তারা R. praecursor বলে বর্ণনা করেন এবং এই নমুনাকে “অনুমিত শূককীট” বলে বিবৃতি দেন। ১৯২৮ সালে কীটতত্ত্ববিদ রবিন জে. টিলইয়ার্ড নমুনাটিকে একটি ভিন্ন প্রজাতি বলে সঠিকভাবে সনাক্ত করেন এবং Rhyniognatha hirsti হিসেবে পুনরায় নামকরণ করেন। পরবর্তীতে ডি. জে. স্কউরফিল্ড এটিকে লন্ডনের ন্যাচারাল হিস্টরি মিউজিয়ামে দান করে দেন। বর্তমানে এটি সেখানে অণুবীক্ষণ স্লাইডে প্রদর্শন করা হচ্ছে। বিজ্ঞানীরা এই নমুনা থেকে তেমন কোনো তথ্য পাননি, তবে চোয়ালের গঠন দেখে তারা মনে করে এটি সম্ভবত পাখাওয়ালা ছিল।

প্রাসঙ্গিক চিত্রঃ এবার্ডিন বিশ্ববিদ্যালয়

খাদ্য 
সে সময়কার অন্যান্য কীটের মতো রাইনিঅগনাথাও সম্ভবত উদ্ভিদের স্পোরোফিল খেয়ে জীবন ধারণ করতো। কীটের অঙ্গসংস্থানবিদ্যা এর খাদ্যাভ্যাস সম্পর্কে কিছু সূত্র দিয়ে থাকতে পারে। এটির ছিল বৃহৎ চোয়াল বা ম্যান্ডিবল যা শিকারের জন্য ব্যবহৃত হয়ে থাকতে পারে আবার না-ও পারে।

পাখনা 
এঞ্জেল এবং গ্রিমাল্ডি (২০০৪) দেখান যে পাখাওয়ালা পতঙ্গের অনেক বৈশিষ্ট্য নিয়ে R. hirsti প্রথমদিককার কীট হিসেবে আবির্ভূত হয়েছিল। এর মানে হতে পারে এই- R. hirsti ইতোপূর্বেই পাখনা ধারণ করতো।

পাদটীকা

তথ্যসূত্র 
 ড. এন্ড্রু রস, The oldest fossil insect in the world

বহিঃসংযোগ 
 বিবিসি সংবাদ,"Oldest insect delights experts" 
 এবার্ডিন বিশ্ববিদ্যালয়; নমুনার চিত্র

কীট
কীটতত্ত্ব
গ্রিনপিস

গ্রিনপিস হল একটি বেসরকারী আন্তর্জাতিক পরিবেশবাদি সংস্থা। বিশ্বের পঞ্চান্নটি দেশে এর শাখা রয়েছে যা নেদারল্যান্ডসের আমস্টারডাম থেকে পরিচালিত হয়। এই সংস্থাটির মূল উদ্দেশ্য পৃথিবী নামক এই গ্রহের সব ধরনের জীববৈচিত্রের প্রতি পালনের জন্য প্রাকৃতিক পরিবেশ নিশ্চিত করা। সংস্থাটি সারা বিশ্বে বন্য পরিবেশ ধ্বংশ, গ্লোবাল ওয়ার্মিং, অধিক হারে মাৎস্য শিকার, বাণিজ্যিক ভাবে তিমি শিকার এবং পারমাণবিক শক্তির বিরুদ্ধে প্রচারণা চালিয়ে আসছে। এই লক্ষ্যে সংস্থাটি উচ্চপর্যায়ে লবিং এবং সরাসরি পদক্ষেপ গ্রহণ গ্রহণ করে থাকে। গ্রিনপিস কোন সরকারি অনুদান গ্রহণ না করে এর প্রায় তিন কোটি সমর্থকদের কাছ থেকে অর্থ গ্রহণ করে থাকে।

ষাট এবং সত্তোরের দশকে কানাডার ব্রিটিশ কলম্বিয়ার ভ্যানকুভারে পারমাণবিক শক্তির বিরোধিতা করার মাধ্যমে এই সংস্থাটিস সূচনা ঘটে। আলাস্কায় যুক্তরাষ্টের পারমাণবিক পরীক্ষার বিরুদ্ধে প্রতিবাদ করার জন্য ১৫ই সেপ্টেম্বর ১৯৭১ সালে সদ্য প্রতিষ্ঠিত ডোন্ট মেক এ ওয়েভ কমিটি ফিলিস কোরম্যাক নামের একটি জাহাজ ভ্যানকুভার থেকে পাঠায়। ফিলিস কোরম্যাক জাহাজটির নাম সেসময় পরিবর্তন করে গ্রিনপিস রাখা হয়। পরবর্তীতে ডোন্ট মেক এ ওয়েভ কমিটিও গ্রিনপিস নামটি ধারণ করে।

তথ্যসূত্র

বহিঃসংযোগ 

 
 FBI file on Greenpeace
 For Indonesia

১৯৭১-এ প্রতিষ্ঠিত
পরিবেশ সংরক্ষণ
পরিবেশবাদী সংগঠন
জলবায়ু পরিবর্তন
গ্রিনপিস
রাইনিয়েলা

রাইনিয়েলা () হল ডেভোনিয়ান পিরিয়ডের গোড়ার দিকের প্রাগিয়ান পর্যায়ে গঠিত রাইনি চার্ট থেকে প্রাপ্ত জীবাশ্ম স্প্রিংটেইল। Rhyniella praecursor এর মানে হল রাইনি চার্টের ক্ষুদ্র সৃষ্টি যা আধুনিক ষড়পদীর অগ্রদূত। কিছুকাল পর্যন্ত একে প্রথমদিককার ডেভোনিয়ান পিরিয়ডের একমাত্র ষড়পদী হিসেবে বিশ্বাস করা হত। এটি কলেম্বোলা উপশ্রেণীর অতি আদিম একটি সদস্য।

১৯১৯ সালে এর দেহাবশেষ আবিষ্কার করা হয়। ছড়িয়ে ছিটিয়ে থাকা ক্ষুদ্রাংশ এবং বহিঃকঙ্কালের টুকরো থেকে পরবর্তীকালে ১৯২৬ সালে একে পূনর্গঠন করা হয় এবং বর্ণনা করা হয়। প্রথমদিকে একে শূককীট বলে বিশ্বাস করা হত।

মুখোপাঙ্গগুলোকে প্রথমদিকে R. praecursor এর হিসেবে বর্ণিত হলেও পরবর্তীকালে ১৯২৮ সালে এগুলোকে Rhyniognatha hirsti এর বলে বর্ণনা করা হয়। ২০০৪ সালে Rhyniognatha hirsti কে এখন পর্যন্ত জানা সবচেয়ে পুরোনো কীট বলে অভিহিত করা হয়।
এসব আদিম ষড়পদীকে ঘিরে যে বিতর্ক ও অনিশ্চয়তা রয়েছে তা থেকে দেখা যায়, ৪০০ মিলিয়ন বছর আগে স্প্রিংটেইল এবং কীটের পূর্বপুরুষরা এতোই সমরূপ ছিল যে এদেরকে একই দলভূক্ত বলে ভুল করা খুব সহজ ছিল।

রাইনিয়েলা ১-২ মিলিমিটার পর্যন্ত বেড়ে উঠেছিল এবং সম্ভবত ধাঙড় বা স্ক্যাভেঞ্জার হয়ে থাকতে পারে যারা পঁচা খাবার খেয়ে বাচতো।

তথ্যসূত্র 

 পার্কার, স্টিভ (২০০৩), Dinosaurus: the complete guide to dinosaurs. Firefly Books Inc. পৃষ্ঠা ৭৪

কীট
কীটতত্ত্ব
রুডলফ মার্কাস

রুডলফ আর্থার মার্কাস একজন কানাডীয় বংশোদ্ভূত রসায়নবিদ। তিনি ১৯৯২ সালে রসায়নে নোবেল পুরস্কার লাভ করেন।

জীবনী 
মার্কাস ১৯২৩ সালের ২১ জুলাই কুইবেকের মন্ট্রিলে জন্মগ্রহণ করেন। মার্কাস ম্যাকগিল বিশ্ববিদ্যালয় থেকে ১৯৪৩ সালে বিএসসি এবং ১৯৪৬ সালে পিএইচডি ডিগ্রি অর্জন করেন।

পুরস্কার ও সম্মাননা

সম্মানসূচক ডিগ্রি

পুরস্কার 
ন্যাশনাল মেডেল অব সায়েন্স, ১৯৮৯

তথ্যসূত্র 

নোবেল বিজয়ী রসায়নবিদ
ইউনিভার্সিটি অব ইলিনয় অ্যাট আর্বানা-শ্যাম্পেইনের শিক্ষক
ন্যাশনাল মেডেল অফ সাইন্স বিজয়ী
ম্যাকগিল বিশ্ববিদ্যালয়ের প্রাক্তন শিক্ষার্থী
উইলার্ড গিবস অ্যাওয়ার্ড বিজয়ী
রসায়নে ওল্ফ পুরস্কার বিজয়ী
আর্ভিং ল্যাংমিউয়র অ্যাওয়ার্ড বিজয়ী
পিটার ডিবাই অ্যাওয়ার্ড বিজয়ী
লিনাস পাউলিং অ্যাওয়ার্ড বিজয়ী
মার্কিন অজ্ঞেয়বাদী
কানাডীয় অজ্ঞেয়বাদী
ক্যালিফোর্নিয়া ইনস্টিটিউট অব টেকনোলজির শিক্ষক
১৯২৩-এ জন্ম
জীবিত ব্যক্তি
মার্কিন নোবেল বিজয়ী
কানাডীয় নোবেল বিজয়ী
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
মার্কিন যুক্তরাষ্ট্রে কানাডীয় অভিবাসী
কানাডীয় রসায়নবিদ
তাত্ত্বিক রসায়নবিদ
রয়েল সোসাইটির বিদেশি সদস্য
ইহুদি মার্কিন বিজ্ঞানী
ইহুদি রসায়নবিদ
আমেরিকান ফিজিক্যাল সোসাইটির বিশিষ্ট সভ্য
সিরিল নরম্যান হিনশেলউড

সিরিল নরম্যান হিনশেলউড একজন ইংরেজ ভৌত রসায়নবিদ। তিনি ১৯৫৬ সালে রসায়নে নোবেল পুরস্কার লাভ করেন।

জীবনী 
হিনশেলউড ১৮৯৭ সালের ১৯ জুন লন্ডনে জন্মগ্রহণ করেন। প্রথম বিশ্বযুদ্ধে তিনি একটি বিস্ফোরক কারখানায় রসায়নবিদ হিসেবে কাজ করেন। ১৯২১ থকে ১৯৩৭ সাল পর্যন্ত তিনি ট্রিনিটি কলেজে টিউটর ছিলেন। ১৯৩৭ সালে তিনি রসায়নের অধ্যাপক হিসেবে নিযুক্ত হন। ১৯৫৫ থেকে ১৯৬০ সাল পর্যন্ত তিনি রয়েল সোসাইটির প্রধানের দায়িত্ব পালন করেন।

সম্মাননা 
অর্ডার অব মেরিট, ১৯৬০

তথ্যসূত্র 

নোবেল বিজয়ী রসায়নবিদ
১৮৯৭-এ জন্ম
১৯৬৭-এ মৃত্যু
রয়েল সোসাইটির সভাপতি
কপলি পদক বিজয়ী
ইংরেজ নোবেল বিজয়ী
নাইটস ব্যাচেলর
ব্রিটিশ নোবেল বিজয়ী
রয়েল সোসাইটির সভ্য
রয়েল পদক বিজয়ী
মার্কিন ফিলোসফিক্যাল সোসাইটির সদস্য
আলেক্সান্ডার টড

আলেক্সান্ডার রবার্টাস টড, ব্যারন টড একজন স্কটিশ প্রাণরসায়নবিদ। তিনি ১৯৫৭ সালে রসায়নে নোবেল পুরস্কার লাভ করেন।

জীবনী 

টড গ্লাসগোর কাছে জন্মগ্রহণ করেন। তিনি গ্লাসগো বিশ্ববিদ্যালয় থেকে ১৯২৮ সালে বিএসসি ডিগ্রি অর্জন করেন। ১৯৩৩ সালে অক্সফোর্ড বিশ্ববিদ্যালয় থেকে পিএইচডি ডিগ্রি অর্জন করেন। তিনি ১৯৩৮ সালে ম্যানচেস্টার বিশ্ববিদ্যালয় রসায়নের অধ্যাপক নিযুক্ত হন। ১৯৪৪ সালে কেমব্রিজ বিশ্ববিদ্যালয়ের ক্রাইস্টপ্স কলেজের ফেলো নির্বাচিত হন এবং ১৯৬৩ থেকে ১৯৭৮ সাল পর্যন্ত মাস্টারের দায়িত্ব পালন করেন। তিনি ১৯৪২ সালে রয়েল সোসাইটির ফেলো নির্বাচিত হন এবং ১৯৭৫ থেকে ১৯৮০ সাল পর্যন্ত প্রেসিডেন্টের দায়িত্ব পালন করেন। ১৯৭৭ সালে অর্ডার অব মেরিটে ভূষিত হন।

তথ্যসূত্র

গ্রন্থপঞ্জি 
 : "The Era of Todd, Plumb and Snow", by Sir David Cannadine.
 
 Obituary in the Independent
 Obituary in the New York Times

বহিঃসংযোগ 
 Nobel Foundation biography 
 Synthesis in the Study of Nucleotides, Todd's Nobel lecture
 . Video of an interviewed with Lewis Wolpert. Duration 37 minutes.

নোবেল বিজয়ী রসায়নবিদ
১৯০৭-এ জন্ম
১৯৯৭-এ মৃত্যু
এডিনবরা বিশ্ববিদ্যালয়ের প্রাক্তন শিক্ষার্থী
রয়েল সোসাইটির সভাপতি
কপলি পদক বিজয়ী
ট্রাম্পিংটনের ব্যক্তি
গ্লাসগো বিশ্ববিদ্যালয়ের প্রাক্তন শিক্ষার্থী
এডিনবরা বিশ্ববিদ্যালয়ের শিক্ষক
লন্ডন বিশ্ববিদ্যালয়ের শিক্ষায়তনিক
অরিয়্যাল কলেজ, অক্সফোর্ডের প্রাক্তন শিক্ষার্থী
ব্রিটিশ নোবেল বিজয়ী
রয়েল সোসাইটি অব এডিনবার্গের সভ্য
রয়েল সোসাইটির সভ্য
রুশ বিজ্ঞান অ্যাকাডেমির বিদেশী সদস্য
বংশাণুবিজ্ঞানের ইতিহাস
নাইটস ব্যাচেলর
রয়েল পদক বিজয়ী
স্কটীয় রসায়নবিদ
স্কটীয় নোবেল বিজয়ী
মার্কিন ফিলোসফিক্যাল সোসাইটির সদস্য
দ্বিতীয় এলিজাবেথের সৃষ্ট ব্রিটিশ সংসদের উচ্চকক্ষের আজীবন সদস্য
ক্রসবেঞ্চ জীবনকাল পিয়ার
মনরো নীতি

মনরো নীতি ২ ডিসেম্বর, ১৮২৩ সালে মার্কিন যুক্তরাষ্ট্র কর্তৃক ঘোষিত একটি বিশেষ পররাষ্ট্র নীতি। এ নীতি অনুসারে সমগ্র আমেরিকার (উত্তর ও দক্ষিণ উভয় আমেরিকায়) যে কোন বিষয়ে ইউরোপের কোন দেশের যেকোন ধরনের হস্তক্ষেপ বা কলোনি স্থাপন প্রক্রিয়া মার্কিন যুক্তরাষ্ট্রের নিকট অবৈধ হস্তক্ষেপ বলে বিবেচিত হবে এবং এ ধরনের হস্তক্ষেপের বিরুদ্ধে দেশটি ব্যবস্থা গ্রহণ করবে। একইভাবে যুক্তরাষ্ট্রও ইউরোপের দেশসমূহের কোন বিষয়ে বা তাদের কলোনিসমূহ সংক্রান্ত কোন হস্তক্ষেপ থেকে বিরত থাকবে। এমন এক সময়ে নীতিটি ঘোষিত হয়েছিল যখন কিউবা ও পুয়ের্তো রিকো বাদে সমগ্র দক্ষিণ আমেরিকার বিভিন্ন কলোনি স্প্যানিশ সাম্রাজ্য ও পর্তুগীজ সাম্রাজ্য থেকে বিচ্ছিন্ন হয়ে স্বাধীনতা লাভ করেছে। এ নীতির মাধ্যমে যুক্তরাষ্ট্র যুক্তরাজ্যের সহায়তায় আমেরিকাকে বহির্বিশ্বের হস্তক্ষেপ থেকে দূরে রাখতে এবং সেখানে তার একক কর্তৃত্ব বজায় রাখতে সচেষ্ট হয়েছিল। যুক্তরাষ্ট্রের প্রেসিডেন্ট জেমস মনরো এ নীতিটি ঘোষণা করেন বলে তার নামানুসারে এর নামকরণ হয়েছে মনরো নীতি।

তথ্যসূত্র

বহিঃসংযোগ 

 Monroe Doctrine and related resources at the Library of Congress.
 Selected text from Monroe's December 2, 1823 speech.
 Adios, Monroe Doctrine: When the Yanquis Go Home by Jorge G. Castañeda, The New Republic, December 28, 2009.
 as illustrated in a 1904 cartoon.

মার্কিন যুক্তরাষ্ট্রের ইতিহাস
পররাষ্ট্র নীতির মতবাদ
মার্কিন যুক্তরাষ্ট্রের বৈদেশিক সম্পর্কের ইতিহাস
লাতিন আমেরিকার ইতিহাস
আসাদুল হাবিব দুলু

আসাদুল হাবিব দুলু হলেন একজন বাংলাদেশী রাজনীতিবিদ, যিনি বাংলাদেশ সরকারের যোগাযোগ মন্ত্রণালয়ের সাবেক উপমন্ত্রী ও সংসদ সদস্য ছিলেন। বর্তমানে বাংলাদেশ জাতীয়তাবাদী দল বিএনপির কেন্দ্রীয় নির্বাহী কমিটির রংপুর বিভাগীয় সাংগঠনিক সম্পাদকের দায়িত্ব পালন করছেন। লালমনিরহাট জেলা বিএনপির সভাপতি তিনি। অধ্যক্ষ দুলু লালমনিরহাট-৩ (বাংলাদেশ-১৮) সংসদীয় আসনে দুবার নির্বাচিত সাবেক সংসদ সদস্য।

শিক্ষা
দুলু রাজশাহী বিশ্ববিদ্যালয় থেকে অর্থনীতিতে স্নাতকোত্তর ডিগ্রি সম্পন্ন করেছেন।

পেশা
দুলু বাংলাদেশের জাতীয়তাবাদী দলের (বিএনপি) রংপুর বিভাগের সাংগঠনিক সম্পাদক হিসেবে দায়িত্ব পালন করছেন।

দুর্নীতির অভিযোগ
অক্টোবর ২০০৭ সালে, দুর্নীতি দমন কমিশন (দুদক) ৩৫ জন দুর্নীতির সন্দেহভাজনের একটি তালিকা প্রকাশ করে, যেখানে দুলুর নামও অন্তর্ভুক্ত ছিল। তবে, ২০০৮ সালের অক্টোবরে, দুদক প্রমাণের অভাবের কারণে তার বিরুদ্ধে আনা দুর্নীতির অভিযোগ থেকে তাকে অব্যাহতি দেয়। তবে, ২০১টি ঢেউটিন আত্মসাতের অভিযোগে তার বিরুদ্ধে একটি মামলা দায়ের করা হয়।

২০০৯ সালের ২৪ জানুয়ারি, দুদক দুলুর বিরুদ্ধে একটি মামলা দায়ের করে। অভিযোগ ছিল, তিনি অবৈধভাবে সম্পদ অর্জন করেছেন এবং ২০০৭ সালের ফেব্রুয়ারিতে দুদকে দাখিল করা সম্পদের বিবরণীতে ভুল তথ্য দিয়েছেন। একই বছরের সেপ্টেম্বর মাসে, তার বিরুদ্ধে আনুষ্ঠানিকভাবে অভিযোগপত্র দাখিল করা হয়।

তথ্যসূত্র 

১৯৫৭-এ জন্ম
বাংলাদেশ জাতীয়তাবাদী দলের রাজনীতিবিদ
লালমনিরহাট জেলার রাজনীতিবিদ
রাজশাহী বিশ্ববিদ্যালয়ের প্রাক্তন শিক্ষার্থী
জীবিত ব্যক্তি
অষ্টম জাতীয় সংসদ সদস্য
খালেদা জিয়ার দ্বিতীয় মন্ত্রিসভার সদস্য
কারমাইকেল কলেজ, রংপুরের প্রাক্তন শিক্ষার্থী
লালমনিরহাট জেলার ব্যক্তি
ষষ্ঠ জাতীয় সংসদ সদস্য
পিৎজা হাট

পিৎজা হাট হলো একটি মার্কিন রেঁস্তোরা চেইন এবং আন্তর্জাতিক ফ্র্যাঞ্চাইজি যেটি পিৎজা এবং সালাদ, পাস্তা, প্রভৃতি  প্রস্তুত করে। ২০১২ সালের তথ্য অনুযায়ী, মার্কিন যুক্তরাষ্ট্রে ৬০০০ টির বেশি পিৎজা হাট রেস্তোরা এবং অন্য ৯৪টি দেশে ৫,১৩৯ টির বেশি পিৎজা হাট রয়েছে।

ইতিহাস 
১৯৫৮ সালের ১৫ জুন পিৎজা হাট প্রতিষ্ঠিত হয়।

পণ্যসমূহ

মন্তব্য

তথ্যসূত্র

আরো পড়ুন

বহিঃসংযোগ

 
 The Original Pizza Hut Museum at wichita.edu

মার্কিন যুক্তরাষ্ট্রের ব্যবসা প্রতিষ্ঠান
বহুজাতিক খাদ্য কোম্পানি
মার্কিন যুক্তরাষ্ট্রের পিৎজা চেইন
ইয়াম! মার্কা
মার্কিন যুক্তরাষ্ট্রের ঝটপট খাবারের চেইন
ডোনাল্ড জেমস ক্র্যাম

ডোনাল্ড জেমস ক্র্যাম মার্কিন রসায়নবিদ। তিনি ১৯৮৭ সালে রসায়নে নোবেল পুরস্কার লাভ করেন।

জীবনী 
ক্র্যাম রোলিন্স কলেজ থেকে ১৯৪১ সালে রসায়নে ব্যাচেলর অব সায়েন্স ডিগ্রি লাভ করেন। ১৯৪২ সালে ইউনিভার্সিটি অব নেব্রাস্কা থেকে জৈব রসায়নে মাস্টার অব সায়েন্স ডিগ্রি লাভ করেন। ১৯৪৭ সালে হার্ভার্ড বিশ্ববিদ্যালয় থেকে জৈব রসায়নে পিএইচডি ডিগ্রি অর্জন করেন। তিনি ১৯৪৭ সালে ইউনিভার্সিটি অব ক্যালিফোর্নিয়া, লস অ্যাঞ্জেলস এ সহকারী অধ্যাপক নিযুক্ত হন এবং ১৯৫৫ সালে অধ্যাপক পদে উন্নীত হন। তিনি ১৯৮৭ সাল পর্যন্ত এখানে কাজ করেন।

তথ্যসূত্র 

হার্ভার্ড বিশ্ববিদ্যালয়ের প্রাক্তন শিক্ষার্থী
১৯০১-এ জন্ম
২০০১-এ মৃত্যু
নোবেল বিজয়ী রসায়নবিদ
মার্কিন রসায়নবিদ
মার্কিন নোবেল বিজয়ী
ক্যালিফোর্নিয়া বিশ্ববিদ্যালয়, লস অ্যাঞ্জেলসের শিক্ষক
ন্যাশনাল মেডেল অফ সাইন্স বিজয়ী
উইলার্ড গিবস অ্যাওয়ার্ড বিজয়ী
গ্লেন টি. সিবোর্গ মেডেল বিজয়ী
জার্মান বংশোদ্ভূত মার্কিন ব্যক্তি
স্কটিশ বংশোদ্ভূত মার্কিন ব্যক্তি
১৯১৯-এ জন্ম
জৈব রসায়নবিদ
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
নেব্রাস্কা-লিংকন বিশ্ববিদ্যালয়ের প্রাক্তন শিক্ষার্থী
হারবার্ট সি. ব্রাউন

হারবার্ট চার্লস ব্রাউন একজন নোবেল বিজয়ী রসায়নবিদ। বিংশ শতাব্দীর প্রথম ২-৩ জন প্রধান জৈব রাসায়নবিদের মধ্যে তাকে গণ্য করা হতো। ১৯৭৯ খ্রিস্টাব্দে তিনি জর্জ্জ উইটিং এর সঙ্গে যৌথভাবে নোবল পুরস্কার লাভ করেন।

জীবনী 
ব্রাউন শিকাগো বিশ্ববিদ্যালয় থেকে ১৯৩৬ খ্রিস্টাব্দে বিএসসি এবং ১৯৩৮ খ্রিস্টাব্দে পিএইচডি ডিগ্রি অর্জন করেন। তিনি এখানে ইন্সট্রাক্টর হিসেবে যোগ দেন ১৯৩৯ খ্রিস্টাব্দে । পরে ওয়েন ইউনিভার্সিটিতে সহকারী অধ্যাপক হিসেবে যোগদন করেন। ১৯৪৬ খ্রিস্টাব্দে সহযোগী অধ্যাপক পদে উন্নীত হন। ১৯৪৭ খ্রিস্টাব্দে  পারডু বিশ্ববিদ্যালয়ের অজৈব রসায়নের অধ্যাপক নিযুক্ত হন।

তথ্যসূত্র 

১৯১২-এ জন্ম
২০০৪-এ মৃত্যু
ন্যাশনাল মেডেল অফ সাইন্স বিজয়ী
নোবেল বিজয়ী রসায়নবিদ
ব্রিটিশ বংশোদ্ভূত মার্কিনী
মার্কিন রসায়নবিদ
মার্কিন নোবেল বিজয়ী
শিকাগো বিশ্ববিদ্যালয়ের প্রাক্তন শিক্ষার্থী
পারডু বিশ্ববিদ্যালয়ের শিক্ষক
প্রিস্টলি পদক বিজয়ী
লিনাস পাউলিং অ্যাওয়ার্ড বিজয়ী
এলিয়ট ক্রেসন পদক বিজয়ী
পার্কিন মেডেল বিজয়ী
মার্কিন যুক্তরাষ্ট্রে ইংরেজ অভিবাসী
ইউক্রেনীয় ইহুদি বংশোদ্ভূত মার্কিন ব্যক্তি
ব্রিটিশ নোবেল বিজয়ী
ইংরেজ ইহুদি
ইহুদি মার্কিন বিজ্ঞানী
ইহুদি রসায়নবিদ
অজৈব রসায়নবিদ
ন্যায়যুদ্ধ তত্ত্ব

ন্যায়যুদ্ধ তত্ত্ব (or Bellum iustum) এমন সব যুদ্ধের বৈধতা দান করে যেগুলো সর্বপ্রকার শোষণ, অত্যাচার, উৎপীড়ন থেকে মুক্তিলাভের জন্য; বৈদেশিক আক্রমণ বৈদেশিক নিয়ন্ত্রণ থেকে আত্মরক্ষার জন্য এবং সাম্রাজ্যবাদের শৃঙ্খল থেকে পরাধীন দেশ ও উপনিবেশসমূহকে মুক্ত করার জন্য চালানো হয়। প্রাচীন রোমান দর্শন ও ক্যাথলিক চিন্তাধারা থেকে নীতিশাস্ত্রের এ বিশেষ তত্ত্বটির উদ্ভব হয়েছে। এ তত্ত্বটি মূলত ধর্মতাত্ত্বিক, নীতিশাস্ত্রবিদ ও আন্তর্জাতিক নীতিনির্ধারকগণ অনুশীলন ও চর্চা করেন। এ তত্ত্বমতে যুদ্ধকে অবশ্যই দর্শনগত, ধর্মীয় ও রাজনৈতিক নিয়মনীতি মেনে চলতে হবে।

উৎপত্তি 
প্রাচীন পুরাণ মহাভারতে সর্বপ্রথম ন্যায়যুদ্ধ সম্পর্কে লিখিত অভিমত পাওয়া যায়। পুরাণ মতে, রাজ্যশাসনকারী পাঁচ ভাইয়ের মধ্যে একজন জিজ্ঞেস করেন, যুদ্ধের ফলে যে ক্ষয়ক্ষতি ও দুর্দশার সৃষ্টি হয়, তাকে কোনভাবে যথাযোগ্য "ন্যায়" বলে ঘোষণা করা যায় কি না। পরবর্তীতে এ প্রশ্নের উপর ভিত্তি করে ভাইয়েদের মধ্যে ব্যাপক আলোচনার সূত্রপাত ঘটে এবং শেষে যুদ্ধের কিছু নিয়মকানুন সৃষ্টি করা হয়। যেমন সমতা (রথসমূহ অশ্বারোহী বাহিনীকে আক্রমণ করতে পারবে না, রথের সাথে কেবল রথের যুদ্ধ চলবে, বিপদাপন্ন ব্যক্তিকে আক্রমণ করা যাবে না), ন্যায় পদ্ধতি (বিষাক্ত ও কাঁটাওয়ালা তীর ব্যবহার করা যাবে না), ন্যায় কারণ (প্রতিহিংসাপরায়ন হয়ে যুদ্ধ করা যাবে না), এবং আহত ও যুদ্ধবন্দীদের সাথে সঠিক আচরণ।

তথ্যসূত্র

বহিঃসংযোগ 

 Just War Theory  Oregon State University
 Catholic Teaching Concerning Just War at Catholicism.org
 A Catholic Petition based on the Just War Doctrine
 Jeff McMahon, Rethinking the 'Just War,' Part 1, New York Times.

যুদ্ধ
নীতিশাস্ত্র
নীতিশাস্ত্রের ধারণা
টমাস আকুইনাস
পামুক্কালে

পামুক্কালে (তুর্কি ভাষায় "তুলার প্রাসাদ") তুরস্কের দক্ষিণ-পশ্চিমাঞ্ছলীয় দেনিজলি প্রদেশের অন্তর্গত একটি প্রাকৃতিক দর্শনীয় স্থান। এখানে প্রাকৃতিক উষ্ণ জলধারা ও ট্র্যাভারটাইন, বিভিন্ন কার্বনেট মিনারেল উৎপাদিত বিস্তির্ন ভূমি রয়েছে। পামুক্কালে মেন্দেরেস নদীর উপত্যকায় অবস্থিত। এখানে বছরের অধিকাংশ সময় নাতিশীতোষ্ণ আবহাওয়া বিরাজ করে।

পামুক্কালে পর্যটন প্রধান নগর। হাজার বছর ধরে পামুক্কালের জলে মানুষ স্নান করে আসছে। বিংশ শতাব্দী পর্যন্ত নগরীর হিয়েরাপোলিসের ধ্বংসাবশেষের উপরে বিভিন্ন হোটেল নির্মিত হয়েছে। এসব স্থাপনা পামুক্কালের প্রাকৃতিক ভূদৃশ্যের ক্ষতিসাধন করেছে। উপত্যকা থেকে পামুক্কালের সমতল ভূমি পর্যন্ত একটি রাস্তা নির্মিত হয়েছে এবং মোটরগাড়ি যাতায়াতের ব্যবস্থা করা হয়েছে। যখন একে বিশ্ব ঐতিহ্যবাহী স্থান হিসেবে ঘোষণা করা হয়, তখন পামুক্কালেতে নির্মিত হোটেলগুলো ভেঙে ফেলা হয় এবং রাস্তাটির জায়গায় কৃত্রিম জলধারা নির্মিত হয়। পানির নিচের জমা হওয়া পলিকে ক্ষতিসাধনের হাত থেকে রক্ষার জন্যে পামুক্কালের জলধারায় জুতা পরে নামা নিষিদ্ধ করা হয়েছে।

ভূতত্ত্ব 
পামুক্কালের বিস্তীর্ণ ভূমি ট্র্যাভারটাইন দ্বারা নির্মিত। ট্র্যাভারটাইন একটি পাললিক শিলা যা উষ্ণ জলধারার পানি জমা হয়ে তৈরি করে। পামুক্কালেতে ১৭টি উষ্ণ জলধারা রয়েছে যেগুলোতে তাপমাত্রা ৩৫°সে. থেকে ১০০°সে. পর্যন্ত বিরাজ করে। এসব জলধারা থেকে আগত জল ট্র্যাভারটাইন ভূমির ৩২০ মিটার অবধি প্রবাহিত হয় এবং ৬০ থেকে ৭০ মিটার প্রস্থ ও ২৪০ দৈর্ঘ্যবিশিষ্ট এলাকায় ক্যালসিয়াম কার্বনেটের স্তর জমা করে। যখন সর্বোচ্চ পরিমাণ ক্যালসিয়াম কার্বনেট ধারণ করে ভূপৃষ্ঠে পৌছায়, তখন কার্বন ডাইঅক্সাইড এ থেকে নির্গত হয় এবং ক্যালসিয়াম কার্বনেট জমা পড়ে থাকে। এই জমা হওয়ার প্রক্রিয়া ততক্ষণই চলতে থাকে, যতক্ষণ না পর্যন্ত পানিতে বিদ্যমান কার্বন ডাইঅক্সাইড বায়ুর কার্বন ডাইঅক্সাইডের সাথে সাম্যাবস্থায় পৌঁছায়। এই জমা হওয়া ক্যালসিয়াম কার্বনেট ধীরে ধীরে শক্ত হয়ে ট্র্যাভারটাইনে পরিণত হয়। 
এই প্রক্রিয়া আবহাওয়ার অবস্থা, পরিবেষ্টনকারী তাপমাত্রা, জলধারার প্রকৃতির উপর নির্ভর করে।

পর্যটন 
পামুক্কালে একটি দর্শনীয় স্থান। এটি একটি বিশ্ব ঐতিহ্যবাহী স্থান হিসেবে স্বীকৃত। ১৯৮৮ সালে একে বিশ্ব ঐতিহ্যবাহী স্থান হিসেবে ইউনেস্কো ঘোষণা করে।

গ্যালারি

তথ্যসূত্র

বহিঃসংযোগ 

 পামুক্কালের অফিশিয়াল ওয়েবসাইট
 
 Film of Pamukkale - Introduction Films of Turkey - TOURISM Pamukkale Videos
 Pamukkale's 'white heaven' in danger recent newspaper article from Turkish Daily News about the danger threatening Pamukkale
 Pamukkale & Hierapolis images
 Pamukkale - spherical panorama 360 degree
 UNESCO World Heritage site datasheet

তুরস্কের উপত্যকা
বিশ্ব ঐতিহ্যবাহী স্থান
তুরস্কের পর্যটন
তুরস্কের বিশ্ব ঐতিহ্যবাহী স্থান
জুলিয়াস অ্যাক্সেলরড

জুলিয়াস অ্যাক্সেলরড  একজন মার্কিন প্রাণরসায়নবিদ। তিনি ১৯৭০ সালে চিকিৎসাবিজ্ঞানে নোবেল পুরস্কার লাভ করেন।

জীবনী 
অ্যাক্সেলরড নিউ ইয়র্ক সিটইতে জন্মগ্রহণ করেন। তিনি সিটি কলেজ অব নিউ ইয়র্ক থেকে ১৯৩৩ সালে জীববিজ্ঞানে ব্যাচেলর্স ডিগ্রি লাভ করেন। তিনি নিউ ইয়র্ক বিশ্ববিদ্যালয় থেকে ১৯৪১ সালে মাস্টার্স ডিগ্রি লাভ করেন। তিনি জর্জ ওয়াশিংটন ইউনিভার্সিটি মেডিকেল স্কুল থেকে ১৯৫৫ সালে পিএইচডি ডিগ্রি অর্জন করেন।

তথ্যসূত্র 

১৯১২-এ জন্ম
২০০৪-এ মৃত্যু
চিকিৎসাবিজ্ঞানে নোবেল পুরস্কার বিজয়ী
মার্কিন নোবেল বিজয়ী
মার্কিন ফিলোসফিক্যাল সোসাইটির সদস্য
আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
মার্কিন নাস্তিক
মার্কিন স্নায়ুবিজ্ঞানী
পোলীয় ইহুদি বংশোদ্ভূত মার্কিন ব্যক্তি
সিটি কলেজ অব নিউ নিউইয়র্কের প্রাক্তন শিক্ষার্থী
রয়েল সোসাইটির বিদেশি সদস্য
ইহুদি মার্কিন নাস্তিক
ইহুদি মার্কিন বিজ্ঞানী
ইহুদি রসায়নবিদ
নিউ ইয়র্ক বিশ্ববিদ্যালয়ের প্রাক্তন শিক্ষার্থী
অ্যামেলি

আমেলি (প্রকৃত ফরাসি নাম: Le Fabuleux Destin d'Amélie Poulain (); আমেলি পুল্যাঁর অবিস্মরণীয় যাত্রা) জাঁ-পিয়েরে জনেত কর্তৃক পরিচালিত ২০০১ সালে মুক্তিপ্রাপ্ত রোমান্টিক কমেডি চলচ্চিত্র। চলচ্চিত্রটি এর পরিচালক ও গিইয়েরমো লরেঁত, দু'জনের লিখিত। ছবিটির পটভূমি প্যারিসের সমসাময়িক জীবন চটুল ভঙ্গীমায় তুলে ধরা হয়েছে। ছবিটির কাহিনী আবর্তিত হয়েছে এক লাজুক স্বল্পভাষী ওয়েইট্রেস আমেলি পুল্যাঁকে (অঁদ্রে ততু) ঘিরে, যে সিদ্ধান্ত নেয় তার আশেপাশের সবার জীবন সে আনন্দে ভরিয়ে দেবে। এ কাজ করতে গিয়ে নাটকীয়ভাবে তার নিজের জীবনের মোড় একদম ঘুরে যায়। জার্মানি আর ফ্রান্সের যৌথ সহযোগিতায় চলচ্চিত্রটি নির্মিত হয়। শুরুর দিকে অল্প কয়েকটি হলে মুক্তি দেওয়া হলেও খুব কম সময়ে ছবিটি ৩৩ মিলিয়ন ডলারের বেশি আয় করে। ছবিটি এখনও যুক্তরাষ্ট্রে মুক্তিপ্রাপ্ত ফরাসি সিনেমাগুলোর মধ্যে সর্বোচ্চ আয়কারী।

অভিনয়শিল্পীদল
 ওদ্রে তোতু - আমেলি পুল্যাঁ
 ফ্লোরা গুইয়ে - কিশোরী আমেলি
 মাতিয়ো কাসোভিৎস - নিনো কিঁকাম্পোয়া
 আমোরি বাবোল - কিশোর নিনো
 রুফুস - রাফায়েল পুল্যাঁ
 লরেয়া ক্রাভোতা - আমঁদিন পুল্যাঁ
 সের্জ মের্লাঁ - রেমঁ দ্যুফায়েল
 জামেল দ্যবুজ - ল্যুসিয়েন
 ক্লোতিলদ মোলে - জিনা
 ক্ল্যের মোরিয়ে - সুজান
 ইজাবেল নান্তি - জর্জেত
 দোমিনিক পিনঁ - জোসেফ
 আর্তু স্য পঁগুয়ের্ন - হিপোলিতো
 ইয়োলান্দ মোরো - মাদেলেন ওয়ালেস
 আরব্যাঁ - সঁসেলিয়ে - কলিংনন
 মোরিস বেনিশু - দোমিনিক ব্রেতোদো
 কেভিন ফার্নান্দেজ - কিশোর দোমিনিক
 মিশেল রবিন - মঁসিয়ে কলিংনন
 আন্দ্রে দামাঁ - মিসেস কলিংনন
 ক্লোদ পেরোঁ - ইভা
 আর্মেল - ফিলোমেন
 টিকি হোলগাডো - ছবিওয়ালা
 আন্দ্রে দুসোইয়ে - বর্ণনাকারী
 ফাবিয়েন শোদা - কোমার রোগী
 মানুশ - নিম্ফোম্যানিয়াক

তথ্যসূত্র

বহিঃসংযোগ 

 
 
 
 
 
 Jean Pierre Jeunet discusses the film
 Filming locations at the Movieloci.com

ফরাসি চলচ্চিত্র
ফরাসি ভাষার চলচ্চিত্র
প্যারিসের পটভূমিতে চলচ্চিত্র
প্যারিসে ধারণকৃত চলচ্চিত্র
যাদু বাস্তবতাবাদ চলচ্চিত্র
লাইভ অ্যাকশন ও অ্যানিমেশন সহ চলচ্চিত্র
২০০১-এর চলচ্চিত্র
১৯৭৩-এর পটভূমিতে চলচ্চিত্র
১৯৯৭-এর পটভূমিতে চলচ্চিত্র
জার্মান প্রণয়ধর্মী হাস্যরসাত্মক চলচ্চিত্র
বাফটা বিজয়ী (চলচ্চিত্র)
শ্রেষ্ঠ চলচ্চিত্র বিভাগে সেজার পুরস্কার বিজয়ী
শ্রেষ্ঠ চলচ্চিত্র বিভাগে লুমিয়ের পুরস্কার বিজয়ী